Downloaded from YTS.MX
Official YIFY movies site: YTS.MX
जेजू द्वीप दक्षिण कोरिया
मैं हैन्यो हूँ।
हैन्यो सिर्फ़ अपनी साँसों के सहारे समुद्र में गोता लगाकर
समुद्री जीवों को इकठ्ठा करती हैं।
बतौर हैन्यो, समुद्र हमारा पेट भरता है,
और यह हमें हमारी माँ की गोद जैसा महसूस होता है।
हालाँकि, हमारे लिए यह उससे भी बढ़कर है।
हैन्यो होना हमारी आत्मा की पुकार है।
हैन्यो, समुद्र की संरक्षक हैं
और हम सैकड़ों वर्षों से महासागर की
रक्षा करते रहे हैं।
जेजू, हैन्यो की मातृभूमि है।
जेजू तीन चीज़ों के लिए मशहूर है…
चट्टानें,
हवा,
और महिलाओं के लिए।
अब दूसरी तरफ़।
एक, दो, तीन, चार, पाँच, छह, सात, आठ।
अपने कूल्हे हिलाओ।
सात और आठ!
दिखावा बंद करके मेरी तरह करो!
यह किसका है? इसे पकड़ो।
सभी सवार हो गए!
बहन, यहाँ पर बहुत सारे मगवोर्ट हैं। थोड़े से मुझे दे दो।
यह एक ऐसा काम है जो आप दिलो-जान से करते हैं।
यह हमें हमारी माँओं और दादियों-नानियों से विरासत में मिला है।
जब ठंड होती है या जब हमारा गोता लगाने का मन नहीं होता, तब भी हम गोता लगाते हैं।
यह हमारे लिए स्वाभाविक हो गया है।
आख़िरकार, हम महिलाएँ हैं।
क्या आप इसे वहाँ तक ले जा सकोगी?
मुझे इसे लेकर जाना होगा।
चलो, साथ मिलकर ले चलते हैं।
इसे यहाँ रखो।
लेकिन समुद्र बदल गया है, और हैन्यो गायब होती जा रही हैं।
मुझे ऐसा लगता है कि जैसे हैन्यो संस्कृति ख़त्म होती जा रही है।
द लास्ट ऑफ़ द सी विमेन
कृपया मेरी उम्र…
कृपया मेरी उम्र न पूछें…
मैंने अपनी क्षणभंगुर जवानी में कोई भी योग्य कार्य नहीं किया है
अतीत में हम उस द्वीप के चारों ओर
गोता लगाने के लिए मोटरबोट के बजाय नावों का इस्तेमाल किया करते थे।
और नाव चलाते समय हम गाया करते थे।
जब मेरी जवानी ऐसे ही निकल गई, तो मैं क्या करूँ?
इस दुनिया में जिंदगी ऐसी ही होती है।
बहुत अच्छे!
अरे, मछली पकड़ने वाले मुखिया! समय क्या हुआ है?
सुबह के साढ़े सात बजे हैं!
फिर मैं चार घंटे काम करके बाहर आ जाऊँगी।
आशा है कि आप बहुत सारे जीव पकड़ो!
हाँ, ज़रूर!
पहले तो मुझे तैरना भी नहीं आता था।
मुझे तैरना नहीं आता था, पर मुझे समुद्र बहुत पसंद था।
मैं घर के कामों से बचने की कोशिश किया करती थी।
घर पर मेरी माँ मुझ पर हुक़्म चलाती थीं
पर जब मैं समुद्र में होती, तो मैं आज़ादी से खेल सकती थी।
इसलिए मैंने 16 साल की उम्र में हैन्यो बनना सीख लिया।
सून डोक जांग, 72 साल
मेरी माँ ने मुझ पर कम उम्र में शादी करने के लिए ज़ोर डाला।
मैं बहुत आज्ञाकारी थी
तो जैसा उन्होंने कहा मैंने कर लिया
और मैंने शादी कर ली और गोता लगाना बंद कर दिया।
मैं नादान थी… बहुत नादान।
मेरे पति को पार्टी करना पसंद था।
शायद वह इसलिए मेहनत नहीं करना चाहता था क्योंकि वह जानता था कि वह कम उम्र में ही मर जाएगा।
तो इसलिए मैंने जीवनयापन के लिए फिर से
हैन्यो का काम शुरू कर दिया।
मैंने 52 सालों तक काम किया है।
अब जब मेरी ज़िंदगी अच्छी हुई है, तो मेरा शरीर जवाब देने लगा है।
जब मेरा बटुआ मोटा हुआ, मेरी शरीर ढल गया।
यही ज़िंदगी की विडंबना है।
यह देखो!
ओबुन्जागी - ऐबालोनी का चचेरा भाई!
कैप्टन, हम कल आठ बजे नाव लेंगे।
गोसन गाँव
इस बुढ़ापे में नाव से सामान उतारना कठिन लगता है
और मुझे समुद्री अर्चिन पकड़ना सबसे ज़्यादा नापसंद है।
- प्रति 100 ग्राम का कितना? - प्रति 100 ग्राम के 13000 वॉन।
वह थोक भाव है, थोक भाव।
औरों को यह पकड़ना पसंद होगा क्योंकि इससे अच्छी कमाई होती है।
चार घंटे पकड़ने के बाद, चार घंटे मुझे उन्हें छीलने में लगेंगे।
तेज़ी से काम करने वाले यह तीन घंटे में कर सकते हैं
इसलिए मैं हमेशा अपने सहकर्मियों के लिए बोझ रहती हूँ।
जब मैं ढेर सारा समुद्री भोजन पकड़ती हूँ तो मुझे थकान महसूस नहीं होती।
मुझे ज़रा भी थकान महसूस नहीं होती।
पर जब थोड़ा ही पकड़ पाती हूँ,
तो मुझे थकावट और झुंझलाहट महसूस होती है।
इन सूक पार्क, 70 साल
- और आप ज़्यादा कमा भी नहीं पाते। - मैंने कुछ भी नहीं कमाया।
लेकिन फिर भी, जब मैं समुद्र में होती हूँ तो मुझे ख़ुशी होती है, चाहे मैं जितना भी कमाऊँ।
मैं उत्साहित हो जाती हूँ, उत्साहित।
पुराने दिनों में, जब हम जवान थे,
लोग हैन्यो को अच्छा नहीं समझते थे।
उदाहरण के तौर पर, अगर आपका पति गाँव का कोई प्रभावशाली व्यक्ति होता,
तो वह कहता, "तुम्हें हैन्यो का काम करके मुझे शर्मिंदा करना जरूरी है?"
ख़ैर, मैं अनपढ़ थी,
इसीलिए मैं यह प्रकट नहीं करना चाहती थी कि मैं हैन्यो हूँ।
इम सेंग को, 70 साल
जब हम अपने पतियों की रियूनियन पर जाते,
तो वहाँ सिर्फ़ हम ही हैन्यो होतीं।
जबकि दूसरे पतियों की पत्नियाँ हैन्यो नहीं होती थीं और वे आकर्षक दिखती थीं,
हमारे चेहरे धूप में काम करने के कारण काले पड़ गए थे।
इसलिए हम उस समय एक शब्द भी कहने से बहुत डरते थे।
हमारे चेहरे इतने काले थे
कि मेकअप भी उसे छुपा नहीं पाता था
इसलिए हर किसी को पता चल जाता था।
- मैं सच बता रही हूँ। - वह वाक़ई शर्मनाक था।
यह बहुत पुरानी बात है।
पर अब… अब…
यूनेस्को हमें मान्यता देता है
ताकि हम हैन्यो सिर उठाकर खड़ी हो सकें।
अब मैं हैन्यो होने पर पहले से ज़्यादा गर्व महसूस करती हूँ।
मैं हैन्यो के रूप में काम करना जारी रखना चाहती हूँ
क्योंकि यह मज़ेदार है।
पर अब मैं अपना काम कम करने की कोशिश कर रही हूँ,
और अपनी बाकी ज़िंदगी स्वयंसेवा करके जीना चाहती हूँ।
हैलो।
मैं जांग सून डोक, आपकी टूर गाइड हूँ।
मैं इस समुद्र में गोता लगाती हूँ।
प्लीज़ यहाँ धीरे-धीरे और सावधानी से चलिएगा।
यहाँ साँप बहुत होते हैं।
बस धीरे-धीरे, आराम से मेरे पीछे आइए।
ये हमारे कुछ गोताखोरी के स्थल हैं।
ओह, मुझे अपेक्षा से अधिक कचरा दिखाई दे रहा है।
सर्दियों के दौरान वहाँ और अधिक कूड़ा-कचरा जमा हो जाता है।
इस प्रदूषण का एक बड़ा हिस्सा चीन और जापान से आता है।
मुख्यभूमि कोरिया से भी।
जब मैं छोटी थी, मैंने समुद्र में स्टायरोफोम जैसा कचरा कभी नहीं देखा।
अब वहाँ कचरे के ढेर पड़े हैं।
कचरे के ढेर इतने लंबे समय से सड़ रहे हैं
कि उनसे गंदा तरल पदार्थ निकलता रहता है।
इस तरह की चीज़ों के कारण स्वच्छ सागर प्रदूषित हो गया है।
हैन्यो ने अब तक हमारे समुद्र को सुरक्षित रखने के लिए
कई मुश्किलें झेली हैं।
क्यों? क्योंकि हम सबसे स्वस्थ तभी होती हैं जब हम समुद्र में होती हैं।
जू ह्वा कांग, 63 साल
मैंने 20 साल की उम्र में शुरुआत की थी।
मुझे अपने परिवार के भरण-पोषण के लिए खूब सारे घोंघे पकड़ने पड़ते थे।
उस समय के हालात मुश्किल थे,
और लोग गरीब थे।
शायद तब भी मैं घोंघे पकड़ने में माहिर थी!
खूब सारे पकड़ने से जब मेरा जाल भर जाता
तो मैं उसे किनारे पर ही खाली करके
फिर से चली जाया करती।
मैं समुद्री अर्चिन पकड़ने में सबसे माहिर हूँ।
इससे कमाई भी अच्छी हो जाती है,
और मैं आर्थिक रूप से स्वतंत्र भी हो सकती हूँ
क्योंकि मैं स्वस्थ जो हूँ।
ग्वीदॉक गाँव
अरे!
सब लोग कहाँ हैं? सुबह के 6:00 बज चुके हैं!
यक़ीन मानोगी? मुझे फ़ोन करके कहा गया कि अभी पहुँचो और वे अभी भी रास्ते में हैं!
- उन्होंने हमें 7:00 बजे यहाँ आने को कहा था। - उन्होंने सुबह 7:00 बजे कहा था?
अरे नहीं!
कैप्टन ने तो ऐसा ही कहा था।
क्या ऐसा हो सकता है कि आप आज काम ना कर पाएं?
हाँ, हो सकता है।
अगर बड़े-बुजुर्ग मना कर दें, तो हम काम नहीं कर सकते।
इन हालातों में घोंघे पकड़ने का काम किया जा सकता है,
पर समुद्री अर्चिन पकड़ते हैं,
तो उनके काँटे सिर में चुभ सकते हैं।
ये लड़ रही हैं। ये लड़ रही हैं।
किसने कहा कि हम सुबह 7:30 बजे काम शुरू करेंगे?
जू ह्वा! आप इस समय सुबह 6:30 बजे क्यों आ रही हो?
कैप्टन ने कहा था कि हम सुबह 6:00 बजे काम शुरू करेंगे!
आप चिल्लाइए मत।
चिल्लाऊँ ना? मैं अपने गुस्से को नहीं रोक सकती!
हेंग जा, अब बस भी कीजिए।
मुझसे ग़लती हो गई। मुझसे ग़लती हो गई।
अरे, यार। मुझसे ग़लती हो गई। मैंने ग़लती कर दी, मुझे माफ़ कर दो!
ठीक है, क्या अब हम अपने वेट सूट पहन सकते हैं?
क्या हम उस जगह तक पैदल जा सकते हैं?
नहीं! ट्रक में बैठो।
सब बैठ जाओ।
ठीक है, चलो!
हमें वेट सूट पहनना शुरू किए हुए ज़्यादा समय नहीं हुआ है,
शायद लगभग 40 साल पहले ही शुरू किया है?
हमारे समय में तो फ़्लिपर्स पहनने की भी इजाज़त नहीं होती थी,
कि कहीं हम बहुत जल्दी बहुत सारे जीव ना पकड़ लें।
हमारे चले जाने के बाद, हो सकता है कि युवा पीढ़ी ऑक्सीजन टैंक का इस्तेमाल करना शुरू कर दे।
लेकिन फ़िलहाल, हम अपने काम को पुराने ढंग से करना पसंद करते हैं।
ऑक्सीजन ले जाकर घंटों तक काम करने से वैसे भी जीवों को कुछ ज़्यादा ही मात्रा में पकड़ा जाया करेगा।
अगर आप एक गोते में खूब सारे जीव इकट्ठे करने की कोशिश करोगे
तो आप अपनी "साँस खा लोगे।"
आप मर जाओगे। आप मर जाओगे।
और अगर आप समुद्र में बहुत दूर चले जाते हैं,
तो लहरें बहुत तेज़ हो जाती हैं।
जब हम नीचे गोता लगाते हैं, तो हम धारा से बहुत दूर तक बह सकते हैं।
हमारे लिए हर मोड़ पर मौत खड़ी होती है।
सून-ई किम इतिहासकार
हैन्यो परंपरा संरक्षण समिति
हैन्यो होना एक बेहद कठिन पेशा है,
ख़ासकर इसलिए क्योंकि यह बहुत खतरनाक है। यही वजह है कि अब इनकी संख्या बहुत कम है।
युवा हैन्यो पूछती हैं, "हम ऑक्सीजन मास्क का उपयोग क्यों नहीं कर सकते?"
लेकिन यह हैन्यो का तरीका नहीं है।
समुद्री भोजन इकट्ठा करने के लिए,
उन्हें पानी के अंदर दो मिनट तक अपनी साँस रोककर रखनी पड़ती है।
पानी का दबाव पानी के अंदर पाँच मीटर की गहराई से शुरू होता है
और यह पानी का दबाव एक विशाल नीले काँच की तरह होता है, जो आपको नीचे धकेलता है।
आप जितनी गहराई में गोता लगाएँगे, काँच उतना ही मोटा होता जाएगा।
इसीलिए ऊपर आते समय,
आपको अपनी पूरी ताकत से इस "नीले काँच" को तोड़ना होगा।
गोता लगाते समय, हैन्यो इस प्रक्रिया को 100 से 300 बार दोहराती हैं।
आप दिन में 300 बार अपना सिर टकराने की कोशिश करते हैं।
आपका सिर चकरा जाएगा और बहुत दर्द करेगा।
जब उन्हें समुद्र में मृत हैन्यो मिलती हैं,
तो अजीब बात यह है कि हैन्यो का जाल हमेशा एबालोनी और अन्य समुद्री भोजन से भरा होता है।
मानो मौत ने उन्हें किस्मत आज़माने के लिए ललचाया हो।
उनकी मौत के दिन, उन्हें अवश्य ही एक जैकपॉट मिला होगा!
मैं थक गई।
इतनी थकान से तो मैं मर जाऊँगी।
योंग ए जोंग, 67 साल
अर्चिन पकड़ना मुश्किल नहीं है। उन्हें छीलना मुश्किल है।
आपके पास मदद करने के लिए लोग तो हैं!
लेकिन मेरी मदद कौन करेगा? मुझे बाहर जाकर पति ढूँढ़ना पड़ेगा क्या?
मुझे कोई इस समय क्यों फ़ोन कर रहा है?
क्या पता किसी आदमी का फ़ोन हो!
मेरा मरा हुआ पति फ़ोन कर रहा है क्या?
- क्या पता! - छोड़ो।
- कहाँ है? कहाँ रखा है? - मैंने कहा न छोड़ो।
ऐसे ही बज रहा होगा।
आपको कैसे पता?
जाओ मेरे लिए कोई आदमी ढूँढ़ो जो मेरी समुद्री अर्चिन छीलने में मदद करे!
- अपनी पीठ पर एक साइन लगा लो! - हँ?
"मैं ऐसे पति की तलाश में हूँ जो मेरी समुद्री अर्चिन छीलने में मदद करे!"
पता नहीं कल कैसा होगा।
मुझे नहीं लगता हमें कोई अर्चिन मिलेंगे।
जब भी बारिश होती है, खेत का सारा गंदा पानी,
जैसे उर्वरक और कीटनाशक, सीधे समुद्र में चला जाता है।
पानी इतना गंदा हो जाता है कि समुद्री घास सड़ रही है।
यह एक गंभीर समस्या है। पकड़ने को कुछ नहीं बचा है।
हम बूढ़े होते जा रहे हैं और पैसा कमाना कठिन होता जा रहा है।
हम कैसे गुज़ारा करेंगे?
जब हम युवा थे,
तो समुद्र में प्रचुर मात्रा में समुद्री जीव मिलते थे।
लोग एक समुदाय के रूप में मिलकर काम किया करते थे।
अगर समुद्री शैवाल, हरिण समुद्री शैवाल और हिजिकी को पकड़ने के लिए,
हैन्यो सामूहिक रूप से काम किया करती थीं और एक-दूसरे के साथ लाभ साझा किया करतीं।
हम काम करना तभी बंद करते थे
जब हमारे स्तन सूज जाते और हमें अपने बच्चों को दूध पिलाना पड़ता था।
मुझे नहीं लगता कि इस युवा पीढ़ी में हमारी तरह जीने की दृढ़ता है।
वे ऐसे नहीं जीना चाहेंगे।
पीढ़ीगत अंतर आ गया है।
हाँ, सही कहा। हैन्यो की ज़िंदगी मुश्किल है।
यह जीवनशैली हमारा एकमात्र विकल्प थी।
पर आजकल, कोई भी हैन्यो नहीं बनना चाहता।
मेरा वेट सूट कील में फँसकर फट गया।
यह तो बुरा हुआ।
आपको इसे बाँधना होगा।
ज़रा अपना फिगर दिखाओ, यार!
आजकल हैन्यो बनने का जोखिम उठाने के लिए तैयार औरतें
कम से कम होती जा रही हैं।
हैन्यो जीवनशैली विलुप्त हो सकती है।
साल 1960 का दशक जेजू हैन्यो की समृद्धि का काल था।
जब जेजू की आबादी 200,000 थी,
तब हैन्यो की संख्या 30,000 तक पहुँच गई थी।
लेकिन संख्या लगातार घटती गई
और अब केवल लगभग 4000 हैन्यो ही बची हैं।
अब बची हुई 4000 हैन्यो में भी अधिकतर अपनी उम्र के 60, 70, 80 के दशक में हैं।
अब केवल दादी-नानी ही समुद्र में काम करती हैं,
मानो जेजू समुद्र भी उनके साथ-साथ बूढ़ा हो गया हो।
जोसॉन राजवंश के दौरान, हैन्यो होना एक मुश्किल काम था,
इसीलिए ज़्यादातर आदमी ही इसे करते थे।
जब उन्हें पता चला कि यह बहुत कठिन है, तो आदमियों ने यह काम करना छोड़ दिया।
सून डोक जांग, 72 साल
और महिलाओं के पास यह काम करने के अलावा कोई विकल्प नहीं था
क्योंकि किसी को तो आय अर्जित करनी ही थी।
आदमी यह काम नहीं संभाल सकते।
चीन उत्तर कोरिया
दक्षिण कोरिया जापान
चेजु डो
एक लड़की या युवती को हैन्यो बनने के लिए,
उन्हें सात साल की उम्र से शुरू करके दस साल तक समुद्र में प्रशिक्षण लेना होगा।
वे तैरना, गोता लगाना,
साँस लेना, पानी से बाहर आना और जाना सीखती हैं…
वे सीखती हैं कि समुद्री खाना पकड़ा कैसे जाता है,
और वह पाया कहाँ जाता है।
फिर, जब वे 15-17 वर्ष की हो जाती हैं, तो वे हैन्यो बन जाती हैं।
जेजू हांसुपुल हैन्यो स्कूल
समुद्री शैवाल की कटाई करने वाले लोग, जल्दी लाइन में लग जाएँ!
पहला समूह! पहला समूह!
हम हैन्यों की तेज़ी से घटती संख्या से चिंतित थे,
इसलिए हमने 15 साल पहले ग्वीदॉक गाँव में यह स्कूल बनाया।
और चूंकि हैन्यो संस्कृति को यूनेस्को द्वारा मान्यता दी गई है,
जू ह्युन किम हांसुपुल हैन्यो स्कूल अधिकारी
तो काफ़ी रुझान देखने को मिला है।
चलो समुद्री शैवाल लेने चलें!
तो संस्कृति को संरक्षित करने के लिए,
हम अगली पीढ़ी को बढ़ावा देने और सिखाने का प्रयास कर रहे हैं।
हांसुपुल हैन्यो स्कूल के सभी शिक्षक ग्वीदॉक गाँव के हैं।
लेकिन कांग जू ह्वा हैन्यो,
वह सभी शिक्षकों में से सर्वश्रेष्ठ गोताखोर है।
वह एक "सांग-गून" हैन्यो है।
ये वो हैन्यो होती हैं जो दस मीटर से अधिक की गहराई तक गोता लगा सकती हैं।
मैं भी काफ़ी ताक़तवर हूँ
पर अगर हम साथ में गोता लगाएँ तो मैं भी उनके जितना नहीं टिक सकता।
व्हो, बहुत ठंडा है।
एक, दो, तीन!
मैंने थोड़ा पानी निगल लिया।
आपको थोड़ा पानी तो निगलना ही पड़ेगा।
हैन्यो बनने के लिए आपको यह पानी पीना पड़ेगा।
छात्राएँ मुझसे कहती हैं,
"आपको पहले से ही पता होगा कि घोंघे और समद्री अर्चिन कहाँ रहते हैं!"
लेकिन सच्चाई इससे कोसों दूर है।
आप में महत्वाकांक्षा होनी चाहिए।
"मैं औरों से अधिक पकड़ूँगी" प्रकार की महत्वाकांक्षा।
जब तक आप पकड़ नहीं लेते तब तक आपको इस प्रक्रिया को बार-बार दोहराते रहना होगा।
जब तक हमारी टीचर मुझे अंदर नहीं धकेलती, मैं गोता नहीं लगा पाती।
टीचर, मुझे नहीं लगता वहाँ नीचे कुछ है।
अरे!
इधर आओ।
मुझे लगता है मैं मर जाऊँगी।
नहीं, आप नहीं मरोगी।
एक, दो, तीन!
आज, उन्होंने अच्छे गोताखोरों को मेरे जैसे, कम अच्छे गोताखोरों से अलग कर दिया।
मैं ज़्यादातर समुद्री पानी पीती ही हूँ।
यह देख रहे हो? इस पर लिखा है "भावी हैन्यो।"
शायद मैं भावी हैन्यो हूँ।
हमारी टीचर बहुत बढ़िया हैं।
बाकी टीचर थोड़ी डरावनी हैं।
वे कहती है, "आप हैन्यो बनने की उम्मीद कैसे कर सकते हो?"
लेकिन वह एक मज़ेदार और प्रभावी टीचर हैं।
छात्राओं को यह अनुभव मिलता है कि हैन्यो की ज़िंदगी कितनी कठिन है।
अब तक, हम लगभग 840 लोगों को शिक्षित कर चुके हैं।
लेकिन केवल लगभग पाँच प्रतिशत ही हैन्यो बनना जारी रख पाते हैं।
ठीक है, चलो घर चलते हैं!
हम हैन्यो आबादी को लुप्त होने से नहीं रोक पा रहे हैं।
जिओजे द्वीप जेजू से 157 मील दूर
- वाह। यह बहुत मुश्किल है, है न? - हाँ।
वे अपने शरीर को ऐसे कैसे हिलाती हैं?
- क्या करें? यह हमसे नहीं हो पाएगा। - हमसे नहीं हो पाएगा।
इसके बाद, यह करो।
मैं कोई विशेषज्ञ तो नहीं हूँ पर तुम अपना हाथ बिल्कुल सीधा करो।
ओह, सीधा करूँ?
एक बार और कोशिश करते हैं।
अगर हम इसे एक बार और करें, तो बिल्कुल ठीक करेंगे।
- व्हू! - बढ़िया!
बढ़िया!
झूठी।
- मुझे लगता है कि अब मैं सही करूँगी। - मुझे भी।
वाह, हमारा कप्तान बहुत कूल है।
बचपन में मुझे लगता था कि हैन्यो सिर्फ़ जेजू द्वीप पर ही होती हैं।
सोही जिन, 30 साल
लेकिन जिओजे द्वीप पर आने के बाद,
मुझे एहसास हुआ कि जहाँ समुद्र है, वहाँ हैन्यो हमेशी होंगी।
पर यहाँ सिर्फ़ जोंगमिन और मैं ही युवा हैन्यो थीं।
इसलिए, हमारे जैसे लोगों को खोजने की उम्मीद में
हमने अपना खुद का यूट्यूब चैनल बनाया।
#हैन्यो #वूमनडाइवर #फीमेलडाइवर
मिलिए आधुनिक हैन्यो से
हैलो।
- जोंगमिन। - सोही।
रेडी सेट, गो।
सभी को, हैलो!
- हम हैं आधुनिक हैन्यो… जोंगमिन। - और सोही!
मिलकर ख़ुशी हुई।
आज का दिन हमारे लिए बहुत गर्म होने वाला है,
क्योंकि आज हमें स्टोन सी पाइनएप्पल पकड़ने हैं!
अब जाओ!
यहाँ बहुत अच्छा लग रहा है।
देखो!
तुमने पकड़ भी लिया?
पानी में उतरते ही!
व्हू-हू!
मैं 20 से 25 साल तक की उम्र तक ऑफ़िस में काम किया करती थी।
एक घुटन-भरी इमारत में,
मैं थक चुकी थी और काम नहीं कर पाती थी।
लेकिन हैन्यो बनने के बाद से
मुझे प्रकृति में काम करते हुए सुकून और शांति मिलती है।
जब मैं हैन्यो बनी, तो मैंने सबसे कम उम्र की होने का रिकॉर्ड बनाया।
और अब मैं सबसे उम्रदराज़ हैन्यो बनने का रिकॉर्ड बनाना चाहती हूँ।
जोंगमिन वू, 37 साल
मैं दरअसल हैन्यो के बारे में ज़्यादा नहीं जानती थी।
लेकिन सात साल पहले
मेरे पति की कंपनी बंद हो गई।
उस समय, मुझे तैरना भी नहीं आता था।
पर डर महसूस करने की बजाय,
मैंने सोचा
अगर मैं इससे पैसे कमा सकती हूँ, तो मैं आज़माना चाहूँगी।
ज़ाहिर है, पहले-पहले तो यह मुश्किल था।
पर फिर,
एक कामकाजी माँ के लिए, कोरिया में इस तरह की अपनी मर्ज़ी से काम कर पाने वाली नौकरी ढूँढना कठिन है।
तो मैंने इसे जारी रखा।
मैं थक गई।
हैन्यो होना शारीरिक रूप से कठिन और खतरनाक है,
पर बच्चे पालना…
यह कभी खत्म नहीं होता!
दुनिया की हर माँ मेरी बात का मतलब समझती होगी।
उससे अच्छा मैं समुद्र में सात घंटे काम करना पसंद करूँगी।
जोंगमिन का घर
- जैसे-जैसे मैं बड़ा होता हूँ। - जैसे-जैसे मैं बड़ा होता हूँ?
"बड़ा।"
तुम यहाँ एक स्वर डाल सकते हो।
- जैसे-जैसे मैं बड़ा होता हूँ। - जैसे-जैसे मैं बड़ा होता हूँ।
- यह किताब कौन लेकर आया? - मैं।
- नारु, नारु, नारु। - ले वॉन, ले वॉन लेकर आया।
- हँ? - क्या हुआ?
ले वॉन की है।
क्या हुआ?
यह किताब बढ़ते स्तनों और शरीर के बालों के बारे में है,
समझ लो कि यौवन के लक्षणों के बारे में एक किताब है।
हाँ, मैंने देखा है कि आजकल बच्चे इन चीज़ों में रुचि रखते हैं।
ओह।
डो हुन, अगले साल तुम्हारे शरीर पर बाल आ जाएंगे!
चलो, शरीर के बालों के बारे में बात करना बंद करो और खाने के लिए तैयार हो जाओ।!
कृपया मेज़ साफ़ कर दो।
- मेरा है, मेरा, मेरा। - वाह, तुमने इसे बहुत ज़्यादा दिया है।
कृपया इसे मेज़ पर ले जाओ।
- यह स्वाद है ना? - हाँ।
मैं शुक्रगुज़ार हूँ, यम यम।
जबसे मैं यूट्यूब और टीवी पर आती हूँ,
मेरे बच्चों, डो हुन, ले वॉन और नारु को
बहुत अच्छा लगता है कि मैं हैन्यो हूँ।
वे कहते हैं, "माँ सबसे बिंदास इंसान हैं।"
मेरी माँ हैन्यो हैं
दरअसल, नारु मुझसे कहती रहती है कि वह हैन्यो बनना चाहती है।
एक तरफ़, मुझे यह सुनकर ख़ुशी हुई,
लेकिन दूसरी तरफ़, मैं नहीं चाहती कि वह यह काम करे।
हैन्यो बनना बहुत मुश्किल काम है।
मैं अपनी बात से मुकरती रहती हूँ…
दरअसल, यह काम मत करना, नारु।
तुम्हारे लिए यह काम मम्मी कर लेगी।
हैन्यो के हाथों पकड़ा हुआ!
ऐबालोनी, समुद्री कर्कटी बिक्री हेतु जैसे कि टीवी पर देखा गया है
जहाँ तक मैं जानता हूँ, ये दोनों
हेंग प्यो ली जिओजे के मछली पकड़ने वाले मुखिया
जिओजे में, जेजू में, हर जगह पर सबसे मशहूर हैन्यो हैं।
इन्हें राष्ट्रपति से मिलने के लिए भी आमंत्रित किया गया था!
वे जिओजे द्वीप की मार्केटिंग टीम हैं।
पर असल में यह मेरे व्यवसाय के लिए अच्छा नहीं है कि उन्हें इतने सारे आयोजनों में आमंत्रित किया जाए।
कभी-कभी ऐसा महसूस होता है कि मैं नहीं बल्कि ये ही बॉस हैं।
- क्या आप लोगों ने अपना चश्मा ले लिया? - हाँ!
तो जब मैं उन्हें काम करते हुए यूट्यूब वीडियो बनाते हुए देखता हूँ,
मैं उन्हें बनाने देता हूँ।
वे जो चाहें वह करती हैं।
किनारे की ओर बढ़ो! यहाँ पानी का बहाव तेज़ है।
नहीं, हम पहले यहाँ गोता लगाएँगे और फिर आगे बढ़ेंगे!
पाँच हैन्यो की टीम की तुलना में,
सिर्फ़ यह दोनों ज़्यादा मुनाफ़ा कमाती हैं।
मैंने एक और पकड़ लिया!
ये हमारी उत्तराधिकारी हैं!
सच कहूँ तो, हाल ही में
मेरी आमदनी साल-दर-साल लगातार कम हो रही है।
केवल तीन साल पहले तक,
मैं एक घंटे में 100 किलोग्राम सी पाइनएप्पल पकड़ लिया करती थी।
पर अब ऐसा नहीं रहा।
बढ़ते वैश्विक तापमान के कारण समुद्र में बदलाव आ रहा है।
बतौर हैन्यो, हम इस बदलाव को अपनी आँखों के सामने घटित होते हुए देख सकते हैं।
उदाहरण के लिए, यहाँ स्मॉल बॉक्स जेलीफ़िश की
एक प्रजाति पाई गई है, जो ज़्यादा उष्णकटिबंधीय महासागरों में रहा करती थी।
और हम लोगों को समुद्र में होने वाले बदलावों के बारे में
सचेत करने के लिए उसे फ़िल्माने की कोशिश करते हैं।
हम चाहते हैं कि लोग इस बात को लेकर चिंता करें।
और अब उथले पानी में कोई समुद्री जीव नहीं बचा है।
इसलिए सोही और मुझे गहराई में गोता लगाना पड़ता है।
अगर ऐसा ही चलता रहा, तो क्या हम, सिर्फ़ अपने साँसों को रोककर,
क्योंकि हैन्यो की विशेषता है कि वे सिर्फ़ साँस रोककर ही समुद्री जीवों को पकड़ती हैं,
तो क्या हम भविष्य में भी इसी तरह काम करना जारी रख पाएँगे?
जेजू द्वीप
जू ह्वा कांग, 63 साल
मैं एक साल तक हैन्यो का काम नहीं कर पाऊंगी
क्योंकि मेरा एक्सीडेंट हो गया था।
मैं सोच रही हूँ कि यह बस मेरी बदकिस्मती थी।
मैं कुछ समुद्री अर्चिन पकड़ने गई थी।
और आप तो जानते हैं कि वह जाल कितने बड़े होते हैं। मैंने ऐसे दो जाल भरे थे।
जैसे ही मैं उन्हें लेने गई,
मैं अचानक से पानी के पास फिसल गई।
उन्होंने यहाँ आठ स्टील की पिनें डाली हैं,
और मैं 14 दिनों तक अस्पताल में रही थी।
उन्होंने कहा, अगर मेरे पैर की जगह उंगलियों पर चोट लगी होती, तो दस में से आठ उंगलियाँ टूट जातीं।
मैंने ज़िंदगी में पहले कभी इतनी बड़ी सर्जरी नहीं करवाई।
मेरी बदकिस्मती थी।
ऐसा पहली बार हुआ है कि मैं गोता नहीं लगा सकती।
इन गर्मियों को काटना कितना मुश्किल था, यह बताया नहीं जा सकता।
जब मैं हिल नहीं पा रही थी,
मेरे दोस्तों ने चाइव्स और ब्रोकोली के पौधे लगाने में मेरी मदद की।
गाँव के सभी लोगों को मेरी फ़िक्र थी
क्योंकि हैन्यो के लिए स्वास्थ्य बीमा कवर नहीं होता।
उनका कहना है कि यह काम इतना जोखिम भरा है कि इसे कवर करना संभव नहीं है।
यहाँ तक कि फिशिंग सहकारी समितियाँ
सिर्फ़ हैन्यो के मरने पर मुआवज़ा देती हैं
पर हमारे घायल होने पर एक पैसा भी नहीं देतीं।
मेरे मरने के बाद उस पैसे का क्या फ़ायदा?
यह बहुत निराशाजनक बात लगी।
है ना?
यूनेस्को में सूचीबद्ध होने से क्या फ़ायदा
जब हमें जरूरत पड़ने पर कोई लाभ नहीं मिल पाता?
पर बाक़ी हैन्यो को मेरी दशा से ईर्ष्या होती है
क्योंकि मेरे दिवंगत पति 30 साल से ज़्यादा समय तक सिविल कर्मचारी रहे।
इसलिए मैं हर महीने मिलने वाली
उनकी पेंशन से ही ज़्यादातर गुज़ारा करती हूँ।
जीवनयापन में ही ज़िंदगी कटती जाती है।
सून डोक जांग, 72 साल
आप सुन रहे हैं आर्थिक समाचारों के लिए आपका पसंदीदा, ईटी पॉइंट।
जापान सरकार ने घोषणा की है कि फ़ुकुशिमा परमाणु ऊर्जा संयंत्र में संग्रहीत
रेडियोधर्मी दूषित पानी को
समुद्र में छोड़ा जाएगा।
इस ख़बर से जापान की सीमा से लगे जेजू द्वीप में तुरंत चिंता छा गई है।
अंतर्राष्ट्रीय परमाणु ऊर्जा एजेंसी,
जो जापान के फ़ुकुशिमा परमाणु ऊर्जा संयंत्र से
दूषित पानी को लेकर सुरक्षा की पुष्टि कर रही है,
उसका कहना है कि दूषित पानी छोड़ने की
जापान की योजना अंतरराष्ट्रीय सुरक्षा मानकों के अनुरूप है।
जापान ने जो तरीका चुना है…
राफेल मारियानो ग्रॉसी की आवाज़ आईएईए के महानिदेशक
…वह तकनीकी रूप से व्यवहार्य और अंतरराष्ट्रीय कार्यप्रणाली के अनुरूप है।
हालाँकि पानी की मात्रा ज़्यादा होने की वजह से यह एक अनोखा और जटिल मामला बन गया है।
ये वे सभी इलाके हैं, जहाँ हम हैन्यो गोता लगाती हैं।
पर ऐसा महसूस होता है कि 100 सालों में यह सब ख़त्म हो जाएगा।
और अब जापान परमाणु अपशिष्ट जल को समुद्र में छोड़ने की योजना बना रहा है।
हम हैन्यो इस बात से बड़ी फ़िक्र में हैं।
अगर उन्होंने सारा रेडियोधर्मी कचरा पानी में छोड़ दिया,
तो इसका नुक़सान तुरंत दिखाई नहीं देगा।
उन्हें ऐसा समाधान निकालना चाहिए जो सभी के लिए सुरक्षित हो।
लेकिन जापान अन्य देशों से सलाह किए बिना अपनी योजनाओं को आगे बढ़ा रहा है।
हम अपनी पूरी ज़िंदगी समुद्र पर निर्भर रहे हैं,
इसलिए यह हमारे लिए गंभीर चिंता का विषय है।
हैन्यो टाउन हॉल फ़ुकुशिमा जल पर चर्चा
नहीं, सिर्फ़ एक… मिस्टर बैन की तरफ़ से।
मारी चांग ग्रीनपीस ऊर्जा प्रचारक
और आपके। यह जापानी है।
मानव इतिहास में दो बड़ी परमाणु दुर्घटनाएँ हुई हैं।
एक थी चेर्नोबिल की,
और दूसरी फ़ुकुशिमा की।
साल 2011 में फ़ुकुशिमा में हुए परमाणु विस्फोट के बाद से,
हम इस बात को लेकर चिंतित हैं
कि दूषित अपशिष्ट जल का निपटान कैसे किया जाएगा।
जापानी सरकार का दावा है
कि दूषित जल को उपचारित करके छोड़ा जा सकता है,
और परमाणु संयंत्र को शीघ्रता से बंद किया जा सकता है।
संयंत्र का संचालन करने वाली कंपनी का लक्ष्य रेडियोधर्मी पदार्थों को
भारी मात्रा में समुद्री जल के साथ मिलाकर
उसकी सांद्रता को कम करना है।
हालाँकि, समस्या यह है कि सिर्फ़ सांद्रता के कम हो जाने का यह मतलब नहीं है
कि रेडियोधर्मिता भी ख़त्म हो जाएगी।
किस आधार पर यह कहना सुरक्षित होगा
कि फ़ुकुशिमा के दूषित जल को छोड़ा जाना सुरक्षित है?
यह पूरी तरह से एक अभूतपूर्व विषय है।
हम हैन्यो से इसलिए मिलना चाहते थे
क्योंकि वे दूषित जल के प्रभाव से असुरक्षित हैं।
उन्हें इस तत्काल स्थिति के बारे में
सारी जानकारी होनी चाहिए।
नमस्ते, हैन्यो आंटियों। क्या आप सभी ठीक हैं?
हाँ!
मैं सियोल में पर्यावरण के लिए काम करने वाले एक संगठन की तरफ़ से आई हूँ।
हमने फ़ुकुशिमा के दूषित जल के बारे में आपसे बात करने के लिए
दो विशेषज्ञों को आमंत्रित किया है।
और हमारे साथ जेजू के कुछ अन्य लोग भी हैं जो इस मुद्दे पर काम कर रहे हैं।
इसलिए आप जिस भी चीज़ को लेकर उत्सुक हों, कृपया उस बारे में ढेर सारे सवाल पूछिएगा।
ठीक है।
सभी को नमस्ते।
मैं जापान के नागरिक परमाणु सूचना केंद्र का सह-निदेशक हूँ।
बैन हिदेयुकी जापानी परमाणु-विरोधी कार्यकर्ता
जल के हानिकारक होने की वजह से उसे इकट्ठा करके जमा किया जा रहा है।
लेकिन जापानी सरकार ने कहा है
कि वे इस दूषित जल को बस समुद्र में छोड़ देंगे।
लेकिन जापानी सरकार की योजना के अनुसार,
इसे पूरा छोड़ने में 30 साल से ज़्यादा समय लगेगा।
उसके बाद दूषित जल के कोरिया पहुँचने पर,
यह हर दिन यहाँ आता रहेगा।
ऐसा नहीं है कि आपके इसके संपर्क में आने पर…
शॉन बर्नी ग्रीनपीस परमाणु विशेषज्ञ
…आप पर तुरंत इसका असर नज़र आएगा।
और हमारी चिंता यह है कि अलग-अलग रेडियोधर्मी सामग्रियों को
डिस्चार्ज करने के कारण इनका प्रभाव कई हजारों नहीं तो,
सैकड़ों सालों तक तो महसूस किया ही जाएगा।
अभी भी, हमारे समुद्र में कोई समुद्री घास नहीं मिलती है।
इस समय भी प्रवाल विरंजन हो रहा है।
जापान सिर्फ़ समुद्र में ही पानी छोड़ने पर विचार क्यों कर रहा है?
उनके पास काफ़ी सारे संसाधन हैं।
क्या वे बहुत बड़ा टैंक बनाकर कुछ समय के लिए उसी में ही पानी पड़ा रहने नहीं दे सकते?
मैं जानती हूँ कि समुद्र बहुत प्रदूषित होता जा रहा है।
लेकिन अब जब मैंने सुना कि जापान अपशिष्ट जल को इसमें छोड़ने की कोशिश कर रहा है,
तो मुझे लग रहा है कि मैंने अपनी सारी ज़िंदगी एक मूर्ख की तरह बिता दी।
तेज़ लहरों के आने पर हमें समुद्री पानी निगलना पड़ जाता है।
आपको जापान जाकर सबको यह जरूर बताना चाहिए।
जो यह नहीं जानता, मैं उसे सिखाऊँगी।
बैन हिदेयुकी को इस मुद्दे पर काम करते हुए 30 साल से ज़्यादा समय हो गया है।
ख़ासकर, जब जापान सरकार ने दूषित जल को
इस तरह छोड़ने का प्रयास करने का निर्णय लिया।
उस देश के अंदर से असहमति जताना आसान नहीं है।
अभी जो स्थिति है…
जोंग डो किम जेजू पर्यावरण कार्यकर्ता
हम ऐसी स्थिति में हैं जिसमें हमें बहुत सारे प्रदर्शन करने पड़ेंगे।
यह अत्यंत महत्वपूर्ण हो गया है कि हम लगातार यह संदेश भेजते रहें
"बेहतर होगा कि आप सही से काम करें।"
अगर आपको एक या दो दिन का काम छोड़ना भी पड़े, तो भी कृपया अपनी आवाज़ उठाने के लिए सामने आइए।
क्या आप सारे पर्यावरण समूह इसी प्रतीक्षा में ख़ाली बैठे हैं
कि हम आकर संघर्ष करें?
ऐसे तो काम नहीं चलेगा।
आज हमें यहाँ आने से पहले कोई जानकारी नहीं थी।
यहाँ एक जापानी व्यक्ति जापानी बोल रहा है और कोई अंग्रेजी बोल रहा है।
भले ही वे कितना भी बोलें,
हम उनकी सारी बातें समझकर एकदम ही सही तरीके से जवाब नहीं दे सकते।
आप बेकार की बातें कर रहे हैं!
ऐसा लगता है कि आज यहाँ पर आए दो सबसे परिश्रमी व्यक्तियों,
मिस्टर बैन हिदेयुकी और निर्देशक किम जोंग डो को सबसे ज़्यादा आलोचनाएं मिल रही हैं।
यह दोनों बहुत परिश्रमी व्यक्ति हैं।
यही दोनों सबसे ज्यादा परिश्रम कर रहे हैं।
हम यहाँ ऐसे झगड़ा करते नहीं रह सकते। हमें एक साथ होना होगा।
अगर हम यहाँ ऐसे लड़ते रहे, तो हम प्रदर्शन करने में कैसे सफल होंगे?
हमें इसे पूरी तरह रोकना होगा।
सभी को साथ खड़े होकर इससे जुड़ना चाहिए।
हम ऊपर बैठे लोगों को हमें ऐसा करने से रोकने नहीं देंगे।
हम सभी को साथ मिलकर
जेजू में एक ही दिन एक साथ प्रदर्शन करना चाहिए।
भले ही हमें जेजू शहर या हल्ला पर्वत को बंद करना पड़ जाए, तो भी हमें विरोध करना चाहिए।
फिशिंग सहकारी समितियों के सभी लीडर पुरुष हैं,
और उनका कहना है कि वे इस मुद्दे के ख़िलाफ़ हैं
- पर इस बारे में कोई कार्रवाई नहीं की गई है। - सही कहा।
मेरा मानना है कि हैन्यो की भावना ही
हमें अनन्त शक्ति देगी।
तो हमें जेजू की हैन्यो की अतीत की साहसी भावना को याद करते हुए
उन्हें दिखाना होगा कि हम अंत तक लड़ेंगे।
प्रदर्शन के दिन, हम सभी हैन्यो को इकट्ठा करेंगे।
सही कहा, सही कहा!
आगे बढ़ते हुए हम सहयोग करेंगे
और जापान के साथ मिलकर हमें कार्रवाई करनी होगी।
और मैं सियोल जाकर और भी ज़्यादा मेहनत करूँगी।
हमारे साथ इस संघर्ष में जुड़े रहें और चलो हम साथ मिलकर इसका विरोध करते रहें।
हमें उठ खड़े होना होगा।
- यह करके दिखाना होगा। - सही कहा।
धन्यवाद।
यह कोई साधारण मामला नहीं है।
यह बहुत बड़ा काम है।
ऐसा कहना आसान है, लेकिन ऐसा करना आसान नहीं है।
धन्यवाद।
जिओजे द्वीप
नीला केकड़ा!
जोंगमिन वू, 37 साल
तुमने उसे कैसे पकड़ा?
व्हो!
ओह, मैंने इसे पकड़ लिया।
यह प्यारा है।
दिखाओ। डो हुन, क्या हम इसे एक कंटेनर में डाल दें?
- यह बहुत बड़ा है। - वाह!
याद है मैंने तुमसे क्या कहा था, नारु?
सभी समुद्री जीवों में से
केकड़े दर्द के प्रति सबसे ज़्यादा संवेदनशील होते हैं।
मैं इस जैसा प्यारा कोई दूसरा केकड़ा कभी नहीं ढूँढ पाऊँगी।
मैं इसे अभी जाकर आज़ाद कर देती हूँ।
डो हुन को यह मिला।
मज़े करो!
मम्मी यहीं पर खाना खा रही होंगी।
वाह।
डैडी, मेरे लिए रुको!
आ जाओ।
जब मैं अपने बच्चों के भविष्य के बारे में सोचती हूँ, तो उदास हो जाती हूँ।
माँ होने के नाते, मैं उन्हें हर क्षति से बचाना चाहती हूँ।
आह! यहाँ एक जेलीफ़िश है!
मुझे डर लग रहा है!
यहाँ बहुत सारी जेलीफ़िश तैर रही हैं।
जेजू प्रांतीय कार्यालय
प्रेस कॉन्फ्रेंस फ़ुकुशिमा जल पर चर्चा
- मुझे ख़ुशी हुई कि आप यहाँ भाग लेने आए हो। - अच्छा हुआ कि आप आ गए।
धन्यवाद। धन्यवाद।
आप वैसे हैन्यो नहीं हो ना?
- मैं एक हैन्यो हूँ! सात सालों से। - सात साल?
ओह वाह!
- आप टीवी पर आती हो! - जी हाँ!
क्या पकड़ने लायक जीव मिल जाते हैं?
हर दिन कम होते जा रहे हैं।
- आप कहाँ से हो? - जिओजे से, जिओजे से, जिओजे से।
मुझे यह काम बहुत पसंद है, मैं आप आंटियों की तरह लंबे समय तक यह काम करते रहना चाहती हूँ।
हम फ़ुकुशिमा के परमाणु दूषित जल को
छोड़े जाने का विरोध करते हैं
जो समुद्री पर्यावरण और नागरिकों के
जीविका कमाने के अधिकार को नष्ट कर देगा!
नमस्ते, मैं एक सिविल रेडियोधर्मी कार्यकर्ता, चोई क्यूंग सूक हूँ।
जापानी सरकार का दावा है कि वे एएलपीएस नामक
बहुकेंद्रकीय निष्कासन प्रक्रिया के माध्यम से विकिरण को हटा देंगे।
लेकिन एएलपीएस कार्बन-14 या ट्रिटियम जैसे रेडियोधर्मी पदार्थों को छानकर नहीं निकाल सकता,
जिनका अर्ध जीवनकाल बहुत लंबा होता है।
अगर फ़ुकुशिमा का दूषित जल समुद्र में छोड़ा गया
तो यह लगभग सात महीने के भीतर जेजू द्वीप तक पहुँच जाएगा।
तो समुद्र में काम करने वाले हैन्यो की सुरक्षा की गारंटी कौन दे सकता है?
जापान सरकार को फ़ुकुशिमा से परमाणु-दूषित जल छोड़ने का
अपना निर्णय तुरंत वापस लेना चाहिए!
वापस लो! वापस लो! वापस लो!
आंटी, क्या जेजू में 80 साल की उम्र वाली बहुत सी बुजुर्ग हैन्यो हैं?
जेजू में ऐसी बहुत सारी हैन्यो हैं जिनकी उम्र 80 से ज़्यादा है।
- सच में? - यह 79 साल की है!
अभी आप कितने साल की हो?
- मैं 30 साल की हूँ। - तीस… क्या आपकी शादी हो गई है?
- अभी नहीं हुई है। - नहीं हुई? ओह।
जोंगमिन के तीन बच्चे हैं।
- अपनी शादी जेजू में करवाना। - जेजू में?
अगर मेरी शादी जेजू में हो जाए तो क्या मैं हैन्यो बनी रह सकती हूँ?
हाँ।
सुनो, इसका एक बेटा है। इसका एक बेटा है।
इसका एक बेटा है।
- सुनो, इसके बेटे के साथ आपकी जोड़ी अच्छी लगेगी। - आप मेरी सास बन जाओगी!
बहुत अच्छी जोड़ी बनेगी।
बुकचोन गाँव समारोह हॉल
बहन, क्या हमें प्रणाम करते हुए सम्मान देना चाहिए?
शायद अभी तक शुरू नहीं हुआ है।
वहाँ पहुँचते ही ऐसा ही करेंगे।
ठीक है। पैसे दे दो।
ऊपर जाने के बाद दे देंगे।
बहन, क्या चावल का केक बनाने के लिए यह सही मुद्रा है?
मैं बूढ़ी हूँ और मेरी टाँगों में दर्द है, इसलिए मैं ऐसे ही बनाती हूँ।
आप बूढ़ी हो गई हो पर आपके चेहरे पर एक भी झुर्री नहीं है!
मैं दादी बन चुकी हूँ।
अरे, आपका चेहरा तो काफ़ी गोल है। तो आपने चावल के केक इतने लंबे क्यों बनाए हैं?
देखो, आप इन्हें बदसूरत तरीके से बनाती जा रही हो।
बहन, क्या हम इसे ऐसे ही जोड़ते हैं?
हैन्यो हर साल "गूट" नामक एक शमनवादी अनुष्ठान करती हैं
और देवताओं, आत्माओं और पूर्वजों से प्रार्थना करती हैं।
जेजू द्वीप की लोककथाओं में 18,000 देवता बताए गए हैं,
जो आसमान, ज़मीन, पहाड़ों, समुद्र, यहाँ तक कि घरों में भी रहते हैं।
हैन्यो समुद्र में गोता लगाते समय रोज़ाना अपनी जान जोखिम में डालती हैं।
मैं देवताओं और हैन्यो के बीच एक वकील का काम करती हूँ।
मुझे हैन्यो की ओर से समुद्र देवता से विनती करने की पूरी कोशिश करनी चाहिए,
सून शिल सो जेजू द्वीप की ओझा
उन्हें हैन्यो के सामने आने वाली सभी कठिनाइयों के बारे में बताना चाहिए,
देवता को हैन्यो की ज़रूरतों के बारे में बताकर उनसे पूछना चाहिए कि उन्हें क्या करना चाहिए।
मैं समुद्र के अच्छे स्वास्थ्य के लिए प्रार्थना करती हूँ।
इस साल, हैन्यो समुद्र में दूषित जल छोड़ने की
जापान की योजना पर रोक लगाने की कोशिश कर रही हैं।
गूट करवाकर, वे 18,000 देवताओं को
समुद्र की ओर से एक साथ इकठ्ठा होने के लिए बुला रही हैं।
हम देवताओं को उपहार और धन अर्पित करते हैं।
फिर, हम आत्माओं को ख़ुशी-ख़ुशी आने के लिए आमंत्रित करते हैं।
इन अनुष्ठानों में ख़ुशी और ग़म दोनों शामिल हैं।
यह ज़िंदगी का ही एक स्वरूप है।
हे ड्रैगन किंग, इस समुद्र को कोई नुकसान नहीं पहुँचे!
इसके लिए हम क्या करें?
सदस्यों को आगे लाओ।
हमारा भगवान सब कुछ जानता है।
जब से मैं हैन्यो बनी हूँ
तब से मैंने कभी काम से छुट्टी नहीं ली।
क्योंकि मैं एक हैन्यो हूँ
इसलिए मैं रोज़ समुद्र में जाती थी।
अगर मैं बीमार भी होती थी,
तो भी मैं दर्द भूल जाती थी।
आप उन बुजुर्ग हैन्यो को जानते हो?
वे कभी भी रिटायर होने के बारे में नहीं सोचतीं।
अगर उन्हें पानी में काम करने को नहीं मिला, तो वे इसका कड़ा विरोध करेंगी।
मुझे एहसास हुआ कि ऐसा इसलिए है क्योंकि उन्हें समुद्र से बहुत प्यार है।
मुझे भी हमेशा समुद्र में काम करते रहना चाहिए।
इसलिए मैं उन्हें फ़ुकुशिमा का अपशिष्ट जल समुद्र में नहीं छोड़ने दूँगी।
आज हम फ़ुकुशिमा का अपशिष्ट जल छोड़े जाने का विरोध करने जा रहे हैं।
बाक़ी हैन्यो भी जा रही हैं।
लेकिन मेरे पैर में अभी भी दर्द है, तो मुझे नहीं लगता कि मैं अच्छे से मार्च कर पाऊँगी।
जेजू सिटी हॉल
हम समुद्र की योद्धा हैं!
जापान को समुद्र में दूषित जल छोड़ने का अपना फैसला वापस लेना होगा!
वापस लो! वापस लो! वापस लो!
समुद्र कूड़े का डिब्बा नहीं है
आइए, जापान को प्रदूषित जल छोड़ने को रोकें!
उन्हें रोकें! उन्हें रोकें! उन्हें रोकें!
मैं 90 साल की हूँ लेकिन हम आज यहाँ इसलिए आए हैं
जियम ओक ली, 90 साल
क्योंकि यह ऐसा काम है जो हमें काम से छुट्टी करने के बावजूद भी करना चाहिए।
हम 18 साल की उम्र से पानी में काम करते आए हैं और उसमें रहते रहे हैं!
हमें इसे रोकना होगा।
हमें इसे हर क़ीमत पर रोकना होगा!
वे यहाँ जिओजे द्वीप से आई हैं।
यह आख़िरी सभा नहीं होगी।
हमें एकजुट होकर आवाज़ उठानी होगी!
जेजू द्वीप अपनी साफ़-सुथरी प्रकृति के लिए जाना जाता है।
लेकिन जल्द ही यह
रेडियोधर्मी जल से घिर जाएगा।
हम बिना कुछ किए ऐसा होते हुए कैसे देख सकते हैं?
सून डोक जांग, 72 साल
सभी सुनिए!
मेरे मंच पर आने का कारण यह है
कि मैं समुद्र में काम करने वाली एक हैन्यो हूँ।
मैंने आज सुबह भी काम किया।
काम करते समय समुद्री जल को ना निगलने की कोशिश करना बहुत मुश्किल होता है।
लेकिन अगर जापान समुद्र में दूषित जल डाल देता है,
तो क्या सिर्फ़ हम ही बर्बाद होंगे?
हमारे बच्चे हैं, और हमारे वंशज भी होंगे।
हमें अपने आने वाले वंशजों के लिए समुद्र को स्वच्छ रखना होगा!
वंशजों के लिए स्वच्छ पानी रखें!
अपने वंशजों के लिए पानी को स्वच्छ रखना होगा!
हम अपनी सरकार पर भरोसा नहीं कर सकते
पर अगर वे लोग अनुभव करें कि हमारे ऊपर क्या गुज़र रही है,
तो वे हमारे समुद्र में ज़हर क्यों डालेंगे?
मैंने सही कहा ना?
हम नहीं जानते कि ऐसा कब होगा
लेकिन वे तभी रुकेंगे जब हम आवाज़ उठाएंगे।
हमारी हैन्यो ख़तरे में हैं!
हमें इस दुनिया की आख़िरी हैन्यो मत बनाना
जापान को अपनी योजना वापस लेनी होगी!
हम इसकी निंदा करते हैं!
हम इसकी निंदा करते हैं! हम इसकी निंदा करते हैं!
अगर समुद्र स्वस्थ रहेगा, तभी हम सभी और पृथ्वी स्वस्थ रहेगी।
अगर मैं किसी
ऐसे व्यक्ति से मिलती हूँ जिसे लगता हो कि दूषित जल को समुद्र में प्रवाहित करना ठीक है,
तो मैं उसे पूछना चाहूँगी,
"क्या आपका कोई भविष्य नहीं है?"
ऐसा तो नहीं है कि हमारी पीढ़ी के बाद पृथ्वी ख़त्म हो जाएगी।
हमारे बाद भी लगातार पीढ़ियाँ आती रहेंगी।
तो यह तो हत्या करना हुआ।
यह दुष्टता का काम है।
इसलिए हमें इसे हर क़ीमत पर रोकना होगा!
हम मरते दम तक समुद्र में रहेंगे और इसी में काम करेंगे।
हम अंत तक लड़ेंगे।
24 अगस्त, 2023
आज जापान में एक बड़ा दिन है।
इस फैसले पर बहुत सारा विवाद हुआ है,
और आज वह दिन आ गया जब ऐसा होने वाला है।
हमारे बात करते समय,
उपचारित रेडियोधर्मी अपशिष्ट जल को समुद्र में छोड़ा जा रहा है।
अपशिष्ट जल को समुद्र के नीचे बनी एक सुरंग में डाला जा रहा है,
जो लगभग एक किलोमीटर लंबी है।
और फिर इसे समुद्र में छोड़ा जा रहा है।
यह एक बहुत लंबी प्रक्रिया है जो कई दशकों तक चलने वाली है।
उनका अनुमान है कि यह 30 साल या शायद उससे भी ज़्यादा सालों तक चलेगी।
मैं बहुत दुखी थी।
अब कोई भी समुद्री भोजन नहीं खाएगा।
हालात सचमुच बहुत, बहुत ख़राब लग रहे हैं।
हम अब हैन्यो बनकर नहीं जी पाएँगे।
मैंने फ़ुकुशिमा का अपशिष्ट जल छोड़े जाने के बारे में सुना
और सोचा, "आह, हम बड़ी मुसीबत में पड़ गए हैं।"
हम अपने घर और आजीविका खो सकते हैं।
भले ही हम समुद्र से प्यार करते हैं और उसकी रक्षा करने की बहुत कोशिश करते हैं,
हम अपनी ज़िंदगी जी चुके हैं। पर हमारे बच्चों का क्या?
उन सभी पर गहरा असर पड़ेगा।
मैं दुनिया से आग्रह करती हूँ कि वे ऐसा होने से रोकें। हमें इसे रोकना होगा।
जेनेवा स्विट्ज़रलैंड
संयुक्त राष्ट्र
मिकोल साविया
लोकतांत्रिक वकीलों का अंतर्राष्ट्रीय संघ
यह वही प्रसिद्ध कक्ष 20 है,
जहाँ मानवाधिकार परिषद अपने सत्रों के लिए बैठक करती है।
वे हर साल तीन बार बैठक करते हैं।
हमें फ़ुकुशिमा के मुद्दे पर काम करते हुए कई साल हो गए हैं,
और जब जापान ने रेडियोधर्मी जल को छोड़ने का फैसला लिया,
हमने सोचा कि हैन्यो मछुआरिन समुदाय से
किसी का यहाँ आकर अपने अनुभवों को
सीधे मानवाधिकार परिषद के सामने पेश करना महत्वपूर्ण है
ताकि सीमा पार होने वाले उस नुकसान के बारे में भी साफ़ तौर पर बताया जा सके
जो इस डिस्चार्ज के कारण हो सकता है।
स्विट्ज़रलैंड के संयुक्त राष्ट्र ने मुझसे संपर्क किया।
इसलिए मैं यहाँ जेजू की हैन्यो की ओर से
जल प्रदूषण के ख़िलाफ़ भाषण देने आई हूँ।
मैं यहाँ हवाई जहाज से 13 घंटे की उड़ान भरके पहुँची हूँ।
जहाँ तक किसी महत्वपूर्ण मुद्दे के समर्थन में लोगों से बात करने की बात है,
मुझे डर नहीं लग रहा है।
एक व्यक्ति के बलिदान से बड़ा प्रभाव पड़ सकता है।
इसलिए मैंने यहाँ आने का साहस जुटाया।
"इ… इस… इससे… पहले कि बहुत देर हो जाए।"
हयेवॉन नाम अंग्रेजी दुभाषिया
क्या हम अंतिम वाक्य को दोबारा बोलकर देखें? यह 'कृपया' लिखा है।
- फिर एक पल रुको… - 'कृपया।' 'कृपया।'
सही है।
'कृपया' का भाव 'मदद कीजिए' जैसा होता है! यानि कि 'कृपया मदद कीजिए!'
इसे थोड़ा ज़ोर देकर बोलिए, फिर कहिए 'क्या'…
'इससे पहले।' आपने यह वाक्य एक बार में बहुत अच्छे से बोल दिया था।
'इससे पहले कि बहुत'…
- 'देर हो जाए।' - 'देर हो जाए।'
फिर रुक जाइए।
अगर आप इस भाग को याद कर सकें तो अच्छा रहेगा।
तो जब आप 'जल' कहेंगी, तो एक बार में बोलिएगा।
'हम' या 'तरीका' मत कहिएगा।
मुझे प्यास लगी है। क्या मैं पानी पी सकती हूँ?
आपको पानी दूँ?
मैं आपको पानी देती हूँ।
कोरियाई अक्षरों का प्रयोग करके
अंग्रेजी का उच्चारण करना बहुत मुश्किल है।
अगर मैं छोटी होती तो मेरी जीभ ज़्यादा तेज़ होती।
लगता है कि आपके बूढ़े हो जाने पर सब कुछ और ज़्यादा मुश्किल हो जाता है।
मैं दोबारा ऐसा नहीं करना चाहूँगी। सच में।
हैलो!
सुप्रभात, आप कैसे हैं?
- हैलो, सुप्रभात। - हैलो।
- सुप्रभात। - सुप्रभात।
आपकी फ़्लाइट कैसी रही? जिनेवा में आपका स्वागत है।
बहुत लंबी फ़्लाइट थी, मुझे बहुत मुश्किल हुई।
बहुत लंबी फ़्लाइट थी, बहुत मुश्किल हुई।
मैंने आपका वक्तव्य पढ़ा, जो बहुत बढ़िया है।
क्या आपके मानवाधिकार परिषद के बारे में कोई सवाल वग़ैरह हैं,
या आप उसके बारे में कुछ जानना चाहोगी?
मैं दरअसल इस बारे में सोच रही थी।
बस उस छोटे से पल में, जो पूरा एक मिनट भी नहीं है,
बतौर एक विनम्र जेजू महिला और एक महिला गोताखोर,
यह मेरे लिए बहुत मायने रखता है
कि अगर दुनिया भर के लोग यह सुन सकेंगे
कि मुझे क्या कहना है।
मुझे इससे ज़्यादा कुछ नहीं चाहिए।
मैं एक हैन्यो हूँ।
आप अंदर हो?
हाँ।
आपको अच्छी नींद आई?
- जाने का समय हो गया है, तो तैयार हो जाइए। - हम्म।
ठीक है, ठीक है।
- अपने कागज़ात ले जाना मत भूलिएगा। - ठीक है।
जाने से पहले एक आख़िरी बार देख लें।
चाहे मैं आईने में देखूँ या न देखूँ, मेरा चेहरा तो मेरा ही चेहरा रहेगा।
- चलो चलें। - ठीक है।
चलो चलें।
वहाँ, यह वाली है।
मैं आपके बगल वाली सीट पर बैठूंगी।
सुप्रभात।
आज वह दिन है जब हम संयुक्त राष्ट्र जाएंगे।
आपको घबराहट हो रही है?
नहीं, बिलकुल नहीं। घबराने वाली तो कोई बात नहीं है।
वे भी हमारे जैसे ही इंसान हैं।
- संयुक्त राष्ट्र! - हम पहुँच गए।
मुझे बोलने के लिए बहुत कम समय मिला है।
अगर दुनिया भर के उन प्रतिनिधियों ने
मेरे भाषण के दसवें हिस्से पर भी विचार किया,
तो मुझे इससे बढ़कर कुछ नहीं चाहिए।
सुप्रभात!
- यहाँ आइए। आप इनके साथ आगे जाओगे। - सुप्रभात।
सुप्रभात।
आपसे मिलकर अच्छा लगा।
- आप सभी को शुभकामनाएँ! - आइए, चलिए अंदर चलें।
अह, हमें यहाँ से जाना चाहिए।
और अपना प्रमाण पत्र दिखाओ।
ज़ाहिर है, यहां संयुक्त राष्ट्र में माहौल
बहुत औपचारिक, व्यवसायिक और बहुत कूटनीतिक होता है।
लेकिन साथ ही, यहाँ बहुत राजनीतिकरण भी है।
तो किसी जगह की एक स्वदेशी महिला का यहाँ आना, यह बिल्कुल भी राजनीतिकरण नहीं है।
वह सिर्फ़ एक इंसान है जो इस ग़लत सोच वाली नीति का
परिणाम भुगत रही है
और हमें सच बता रही है। क्योंकि हम कागज पर लिखी बात के बारे में
बात कर सकते हैं पर वे इस क्षति को ख़ुद महसूस करते हैं,
इसलिए वे ही सरकारों द्वारा लागू की गई नीति के प्रभाव को जानते हैं।
इनको इसे अपने साथ रखना होगा।
यह समुदायों के लिए बिल्कुल भी आसान नहीं होता है
और जब लोग इस काम के अनुभव के बिना भी यहाँ भाग लेने आते हैं।
जब वे इसे स्वीकार करते हैं तब हमें बहुत ख़ुशी होती है। हम उनकी सहायता करने की पूरी कोशिश करते हैं।
पर आख़िर में वे अकेले ही होते हैं।
मैं एक हैन्यो हूँ,
जेजू में रहने वाली समुद्र से जुड़ी एक महिला।
महिला गोताखोर के रूप में,
मैं अपने परिवार का भरण-पोषण करने के लिए
समुद्र से पैसे कमाती हूँ।
मेरा जन्म एक ग़रीब घर में हुआ था
और मैंने गोताखोरी करके अपनी आजीविका कमाई है।
मैंने अपना सारा जीवन
जेजू के स्वच्छ समुद्री जल में बिताया है,
लेकिन जापान समुद्र में जहरीला जल छोड़ रहा है।
इससे पहले कि बहुत देर हो जाए,
कृपया इस जल को छोड़ना बंद कर दें।
धन्यवाद।
आख़िर में मुझे कुछ याद नहीं रहा। मुझमें ताकत नहीं बची थी।
शायद, मेरा पेट भरा होने की वज़ह से ऐसा हुआ।
मुझमें ताकत नहीं बची थी, मेरी टाँगें बहुत ज़्यादा काँप रही थीं।
- आह। - आपने बहुत अच्छा किया!
चाहे मैंने अच्छा किया हो या बुरा,
मेरा दोबारा ऐसा करने का कोई इरादा नहीं है। मैं थक गई हूँ, मैं बहुत थक गई हूँ।
आपने आख़िरी बार यह किया है। पहली और आख़िरी बार।
आपने बहुत अच्छा किया। आपको राहत महसूस हुई होगी?
मैं तरोताज़ा महसूस कर रही हूँ।
जाने से पहले मुझे एक निशानी रखने के लिए टी-शर्ट खरीदनी है।
जेजू द्वीप
इस भोजन के लिए धन्यवाद।
गोसन गाँव
वह कहाँ है? वह कहाँ है?
हमारे देश की रक्षा करने वाली कहाँ है?
आपकी स्विटज़रलैंड की यात्रा कैसी रही?
आप लोगों को दिखाने के लिए मेरे पास कुछ खूबसूरत तस्वीरें हैं।
मैं कपड़े बदलने जा रही हूँ।
स्विट्ज़रलैंड जाने के लिए मुझे सून डोक पर बहुत गर्व है।
मुझे बहुत गर्व है कि वह वहाँ अकेली गई थी।
मुझे उस पर बहुत गर्व है।
उसने बहुत अच्छा काम किया।
खाना कैसा था?
मैंने सिर्फ़ ब्रैड खाई थी।
पर वह ब्रैड तो स्विट्ज़रलैंड की थी।
अच्छा, क्या उन्होंने आपके लिए कुछ ख़रीदा? क्या उन्होंने आपको खाना ख़रीदने के लिए पैसे दिए थे?
मुझे यही समझ नहीं आया कि मैं वहाँ अपना पैसा कैसे खर्च करूँ।
हाँ, अगर वे देते भी, तो भी इसे वह खर्च करना नहीं आता।
स्विट्ज़रलैंड जाने के बाद अब आप बहुत बड़ी चीज़ बन गए हो!
बताओ कि हम वहाँ कब जा सकते हैं?
आपको मेरी बात सुननी चाहिए।
- अब आप राष्ट्र की नायिका हो! - पूरे देश की।
मुख्य किरदार हो!
आप हर जगह नज़र आओगे!
यह कितनी अच्छी बात है?
ग्वीदॉक गाँव
डॉक्टर ने मुझसे कहा कि मैं अगले साल तक गोता नहीं लगा सकती,
पर मैं चल सकती हूँ और मुझे दर्द नहीं होता,
तो मैं आज आई हूँ।
कार से सावधान रहना!
मैं सभी के साथ काम पर आकर बहुत ख़ुश हूँ।
पता है,
जिस दिन मुझे चोट लगी थी,
उस दिन मैंने नया वेटसूट ख़रीदा था,
लेकिन तीन महीने से यह ऐसे ही पड़ा है, तो इसमें सिलवटें पड़ गई हैं।
चलो तैयार हो जाते हैं!
सुनो, जू ह्वा! इसे ऊपर करने में मेरी मदद करो।
- कांग जू ह्वा! - हाँ?
इसे ऊपर खींचने में मदद कर दो।
घुम जाओ! आप अपने बड़े स्तनों का दिखावा कर रही हो।
मुझे चलेगा!
इन्हें उठा लो और चलो, चलें!
चलो चलें।
सोलहवाँ वार्षिक जेजू हैन्यो उत्सव
ही सून ली, 79 साल
हैन्यो उत्सव को हमारे इस दुनिया से चले जाने के बाद की स्मृति में मनाया जाता है।
आने वाली पीढ़ियाँ उत्सव मनाकर हमें याद कर सकती हैं
और जेजू द्वीप की हैन्यो की आजीविका का इतिहास जान सकती हैं।
इसलिए हम हर साल इस उत्सव को मनाते हैं
ताकि हमें भुलाया न जाए।
नमस्ते!
मैं आपकी फैन हूँ!
ओह, हे भगवान, ठीक है।
लग रहा है जैसे मैं मशहूर हस्तियों से मिल रही हूँ।
मैंने आपके यूट्यूब वीडियो देखकर बहुत कुछ सीखा है।
आपके समर्थन के लिए हम आपके आभारी हैं।
मैं आपकी फैन हूँ।
धन्यवाद।
आज हमारा दिन है!
हैन्यो दिवस है।
आह, वाह। आंटियों!
आप यहाँ पर आए हो!
- नमस्ते! - यहाँ बैठो।
आप सब कैसे हो?
आपके क्या हाल हैं?
मैं बहुत अच्छी हूँ।
वैसे, मैंने सुना है कि आप संयुक्त राष्ट्र गए थे।
राष्ट्रीय प्रतिनिधि बनकर गई थी।
वाह, क्या हमें आपका ऑटोग्राफ मिल सकता है?
यह वाक़ई बहुत बड़ी बात है।
अपनी बात कहने के लिए मैं आपकी बहुत सराहना करती हूँ।
आपका ऐसा करने का मन नहीं होगा, पर मुझे आपके साहस की प्रशंसा करनी होगी।
हमें संघर्ष करते रहना होगा।
हाँ, हमारे पास इसके अलावा कोई विकल्प नहीं है।
अपनी चीज़ों की रक्षा करने के लिए।
हमारे पास काफ़ी दिन हैं।
मैं इस बात को लेकर बहुत डरी हुई हूँ
कि मुझे उस डरावने समुद्र में काम करना पड़ेगा।
यही हमारी आजीविका है।
अगर लोगों ने समुद्री भोजन खरीदना बंद कर दिया, तो हमारा काम बंद हो जाएगा।
इसलिए मैं परेशान हूँ।
हमें अपनी अनमोल संस्कृति को आगे बढ़ाना है।
हमें इस काम में उनकी मदद करने के लिए पूरी ताकत लगानी होगी!
- हम यह कर सकते हैं! - चलो!
मैं भी यही कह रही हूँ!
हम इतने लंबे समय तक जीवित रहे हैं और हमारे अनुभव व्यर्थ नहीं गए हैं।
यह हैरानी की बात है कि आप जैसी युवा महिलाओं ने
इस तरह का काम करने के बारे में सोचा।
मैं आप अद्भुत आंटियों की तरह लंबे समय तक
काम करते रहना चाहती हूँ।
आपको 60 सालों तक काम करना पड़ेगा!
आपने सही कहा।
काश हम जेजू में रह पाते और आप आंटियों से इस तरह मिल पाते।
अब हो सकता है कि जेजू द्वीप किसी और को सौंप दिया जाए।
अगर आप दोनों सहमत हो, तो?
चलो, अब से बहनें बन जाते हैं।
आप हमारे शहर आओ, और हम आपके पास आएंगे!
- यह बढ़िया रहेगा! - यह तो होना ही था।
ऑ, हमें अब जाना होगा। स्वस्थ रहिएगा।
अलविदा।
आपसे फिर मिलेंगे।
कितनी प्यारी हैं, हमारी बच्चियाँ।
मुझे रोना आनेवाला है।
बीमार मत पड़िएगा। अपना ध्यान रखिएगा।
मुझे भी गले लगाओ!
आप रो रही हो तो मुझे भी रोना आ रहा है!
ऐसा लग रहा है जैसे मैं अपनी बेटी को विदा कर रही हूँ।
रोइए मत।
फिर आप क्यों रो रही हो?
- हम बुसान का दौरा करने आएंगे। - आह।
अलविदा!
रोइए मत। रोइए मत।
अगले साल मिलते हैं, वादा!
लंबे समय तक हमारे संपर्क में रहिएगा।
ओह, मेरा दिल भर आया।
नाव चलाओ, नाव चलाते रहो!
नाव चलाते रहो!
छप छप! अपने चप्पू चलाओ!
नाव चलाओ, नाव चलाते रहो!
लोग मुझे गोता लगाने के लिए कहते हैं
जिस दिन
ना सूरज निकलता है और ना ही चाँद
लिओदो साना, लिओदो साना
किसी अकेले दूर द्वीप पर, क्या मैं खा सकूँगी या भूखी मर जाऊँगी?
लगता है मुझे गोता लगाना होगा
लिओदो साना, लिओदो साना
नाव चलाओ, नाव चलाते रहो!
समुद्र हमारा घर है।
हम गोता लगाना बंद नहीं कर सकते, हमें समुद्र में जाना ही पड़ेगा।
मैं अपने अगले जन्म में भी फिर से गोता ही लगाया करूँगी।
बस एक बूढ़ी औरत और समुद्र, हमेशा के लिए एक साथ हैं।
उप-शीर्षक अनुवादक : गुरप्रीत कौर